เตรียมเช็คสต๊อกปุ๋ยยูเรีย หลังราคาพุ่งพรวด 15,000 บาทต่อตัน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยว่าได้เชิญเอกชนผู้ค้าปุ๋ยยูเรียรายใหญ่ประชุมผ่านระบบซูมเพื่อหารือ ขอให้ช่วยปรับลดราคาปุ๋ยยูเรียเพื่อช่วยเหลือเกษตรกรลดต้นทุนการผลิต เนื่องจากปัจจุบันราคาหน้าโรงงานขยับขึ้นไปถึง 15,000 บาทต่อตัน เทียบกับปีที่ผ่านมาช่วงเวลาเดียวกันอยู่ที่ราคา 11,000 บาทต่อตัน แต่ทั้งนี้ภาคเอกชนชี้แจงว่าไม่สามารถปรับลดได้เพราะเป็นกลไกตลาด ดังนั้นก็จะให้กรมวิชาการเกษตรตรวจสอบว่าสต็อกปุ๋ยที่ขอนำเข้าครึ่งปี 64 จำนวน 1.23 ล้านตัน ยังเหลือหรือไม่ ถึงไม่สามารถปรับลดราคาลงได้อีก จึงได้ขอให้ปรับลดราคาลงเพื่อช่วยเหลือเกษตรกรนอกจากนี้ ได้ให้กรมวิชาการเกษตรไปตรวจสอบปุ๋ยในสต็อกต้นปี หมดจริงตามที่เอกชนกล่าวอ้างหรือไม่ เพราะในการหารือ ได้ขอให้เอกชนบวกกำไรลงเพียงมา 18-21% ดังที่เคยบวก เพื่อราคาปลายทางจะได้ไม่สูงมากโดยเฉพาะในปริมาณที่นำเข้าในครึ่งปี 64 ซึ่งหลังจากตรวจสต็อกจบจะได้ผลสรุปภายในสัปดาห์นี้ว่าจะมีมาตรต่อไปอย่างไรทั้งนี้ มีรายงานว่า ในปี 2563 มีการนำเข้าปุ๋ยยูเรียจำนวน 1.06 ล้านตัน มูลค่านำเข้า 8,661 ล้านบาท ราคาเฉลี่ย 8,138 บาทต่อตัน ปี 64 นำเข้า 1.234 ล้านตัน มูลค่า 14,015 ล้านบาท ราคาเฉลี่ยต่อตัน 11,354 บาทต่อตันสำหรับเอกชนที่หารือ 7 บริษัทประกอบด้วย บริษัทเจี๋ยไต๋ จำกัด บริษัท พี ซี เอ็ม(ประเทศไทย) จำกัด ปุ๋ยไวกิ้ง จำกัด บริษัท ไทยเซ็นทรัลเคมี จำกัด เทอราโก เฟอร์ติไลเซอร์ จำกัด ไอ ซี พี อินเตอร์เนชั่นแนล จำกัด และบริษัท ปุ๋ยมหาวงศ์ จำกัด